ร้านอาหารไทย เบซิล เป็นร้านอาหารในโรงแรม Sheraton grand สุขุมวิท ร้านปิดเพื่อ renovated เพิ่งเปิดมาได้เดือนกว่าๆ ที่ผ่านมา 
การเดินทาง : สามารถมา BTS ลงสถานีรถไฟฟ้าอโศก แล้วเดินเชื่อมเข้าโรงแรมได้เลย หรือจะขับรถมาก็สามารถจอดรถได้สะดวก
อาหาร : มีอาหารไทยทั้ง4ภาค จะสั่งเป็น set หรือแยกเป็นจานก็ได้ ข้าวมีบริการฟรี 3แบบ ข้าวกล้องออร์แกนิค ข้าวหอมมะลิ และ ข้าวหอมมะลิใบเตย
ส่วนตัวชอบน้ำพริกอ่องที่นี่ เพราะไม่มันมาก และรสไม่จัดเกินไป แหนมคลุกฝุ่นก็อร่อยดี เป็นแหนมชุบเกล็ดขนมปังทอด ส่วนขนมก็มีให้เลือกหลากหลายมาก ได้ลองชิม  Cream Brûlée ในมะพร้าว ก็อร่อยดี
บรรยากาศ: สวยหรู ดูดี
เป็นร้านอาหารไทยที่รสชาติดีร้านหนึ่ง ราคาค่อนข้างสูง ใช้บัตรสมาชิกของโรงแรม ลด30%
กลางวันจะมีบุฟเฟต์ ท่านละ 650++ด้วย เผื่อใครสนใจมาลองค่ะ